লাভিতা লোবো (; জন্ম: ১২ই আগস্ট ১৯৯৩) একজন ভারতীয় নেপথ্য গায়িকা ও গীতিকার, যিনি তামিল, তেলুগু, মলয়ালং, কন্নড়, হিন্দি ও কোঙ্কণী সঙ্গীতজগতে তাঁর কাজের জন্য পরিচিত। তিনি পাশ্চাত্য ধ্রুপদী সঙ্গীতে প্রশিক্ষিতা এবং তাঁর বহুমুখিতা, শক্তিশালী কণ্ঠস্বর ও কাব্যিক অভিব্যক্তির জন্য প্রশংসিতা। লাভিতা একজন লেখিকাও এবং জাতীয় পর্যায়ের প্রাক্তন রোলার স্কেটার।   প্রারম্ভিক জীবন ও শিক্ষা  লাভিতা লোবোর জন্ম কর্ণাটকের মাঙ্গলুরুতে, উদ্যোক্তা ইভান ও ফিলোমেনা লোবোর পরিবারে। ছোটবেলায় তিনি তাঁর শহর ও রাজ্যের প্রতিনিধিত্ব করে রোলার স্কেটিং প্রতিযোগিতায় অংশগ্রহণ করেন এবং ২৫টিরও বেশি পদক জয় করেন, যার মধ্যে রয়েছে রাজ্য ও জাতীয় পর্যায়ে স্বর্ণ ও রৌপ্য পদক। তিনি অল্পবয়স থেকেই কিবোর্ড শেখেন এবং গির্জার কোরাস দলের একজন সক্রিয় সদস্য ছিলেন—একইসঙ্গে কিবোর্ড বাদক ও গায়িকা হিসেবে। ১৫ বছর বয়সে তিনি একটি কোঙ্কণী রিয়্যালিটি টিভি প্রতিযোগিতায় জিতে তাঁর শিল্পপ্রদর্শন কর্মজীবনের সূচনা করেন।  তিনি মাঙ্গলুরুর সেন্ট অ্যাগনেস স্কুল থেকে পড়াশোনা শেষ করেন এবং সেন্ট অ্যালয়সিয়াস কলেজ থেকে বিপণন ও মানব সম্পদ বিষয়ের ওপর বিকম ডিগ্রি অর্জন করেন, যেখানে তাকে কলেজের ‘হল অব ফেমে’ অন্তর্ভুক্ত করা হয়। পরবর্তীতে তিনি এ. আর. রহমান প্রতিষ্ঠিত চেন্নাইয়ের কে.এম. সংগীত ও প্রযুক্তি কলেজে বৃত্তি পান, যেখানে তিনি পাশ্চাত্য শাস্ত্রীয় সঙ্গীত অধ্যয়ন করেন এবং সেরা পাশ্চাত্য শাস্ত্রীয় কণ্ঠশিলী পুরস্কার জেতেন।   কর্মজীবন  লাভিতা ১৫ বছর বয়সে কোঙ্কণী রিয়্যালিটি শো সোয়াস ২-তে বিজয়ী হয়ে ‘রাণী কোগুল’ (রাণী কোকিল) খেতাব অর্জনের মাধ্যমে পারফর্ম করা শুরু করেন। তিনি কিছু সময়ের জন্য রেডিও মির্চিতে রেডিও জকি হিসেবেও কাজ করেন, এরপর পুরোপুরি সঙ্গীতে মনোনিবেশ করেন।  ২০১৪ সালে ৯২.৭ বিগ এফএম আয়োজিত বেনাড্রিল বিগ গোল্ডেন ভয়েস প্রতিযোগিতার মাঙ্গলুরু আঞ্চলিক পর্বে বিজয়ী হয়ে তিনি জাতীয় স্বীকৃতি লাভ করেন। তার নেপথ্য গায়কির বড় সুযোগ আসে ২০২০ সালের তেলুগু চলচ্চিত্র সারিলেরু নিকেব্বেরুর গান "ডাং ডাং"-এর মাধ্যমে, যেখানে তিনি নাকাশ আজিজের সঙ্গে কণ্ঠ দেন। এরপর তিনি আরও বহু গুরুত্বপূর্ণ চলচ্চিত্র গানে কণ্ঠ দিয়েছেন, যেমন: এফ৩: ফান অ্যান্ড ফ্রাস্ট্রেশনে (২০২২) সুনিধি চৌহানর সঙ্গে “উ আ আহা”; কাঙ্গুবাতে (২০২৪) দেবী শ্রী প্রসাদের সঙ্গে দ্বৈত গান “ইয়োলো”, ঐকতানসঙ্গীতের অংশ হিসেবে “নায়ক”, ১৭ সদস্যের কোরাসে অংশ হিসেবে “তালাইভানে” এবং ডিমন্ট কলোনি ২ (২০২৪) ছবিতে “হোয়াই আর উই ওয়ান্ডারিং”।  লোবো একজন গীতিকারও বটে। তিনি চলচ্চিত্র ও স্বাধীন সঙ্গীতের জন্য গান লিখেছেন। তার মৌলিক গান “হেভ ইউ এভার ওয়ান্ডার্ড” অস্কারের সংক্ষিপ্ত তালিকায় স্থান পেয়েছিল। লাইভ পারফর্মার হিসেবেও তিনি নিয়মিত পারফর্ম করেন এবং চেন্নাইয়ের সাংগীতিক থিয়েটার পরিমণ্ডলে সক্রিয় রয়েছেন।   শিল্পশৈলী  লাভিতার সঙ্গীতে ভারতীয় চলচ্চিত্র সুরের সঙ্গে পপ, রক ও আত্মাস্পর্শী সোল প্রভাবের মিশ্রণ দেখা যায়। তিনি পশ্চিমা ধ্রুপদী সঙ্গীতে প্রশিক্ষিত এবং বর্তমানে কর্ণাটকী সঙ্গীত ও সংগীত প্রযোজনা শিখছেন। তিনি প্রায়ই নিজের গান নিজেই লেখেন এবং সৃষ্টিশীল পুনরাবিষ্কারে বিশ্বাস করেন।   ব্যক্তিজীবন  লাভিতার স্বামী হলেন সঙ্গীত পরিচালক জেরি সিলভেস্টার ভিনসেন্ট। বর্তমানে তাঁরা তামিলনাড়ুর চেন্নাইয়ে বসবাস করেন। সঙ্গীতের বাইরে লাভিতা কবিতা, ভ্রমণ ও সৃজনশীল লেখালিখিতে আগ্রহী।   গানতালিকা   সাল  গান  চলচ্চিত্র  ভাষা  টীকা ২০২০  "ডাং ডাং"  সারিলেরু নীকেব্বারু  তেলুগু  অভিষেক ২০২৩  "রান অ্যান্ড ডাই"  এনিমি  Tamil  থিম গান ২০২৪  "Why Are We Wandering?"  Demonte Colony 2  তামিল  ফিচার গান ২০২৫  "Yolo"  Kanguva  তামিল  নেপথ্য গান ২০২৫  "Have You Ever Wondered"  স্বাধীন  ইংরেজি  অস্কার শর্টলিস্টেড ২০২৫  "Jimki Song", "Woo Aaa Aha Aha", "Looking at the Moon"  Independent  ইংরেজি  একক   গ্রন্থতালিকা  ২০২৫ সালে লাভিতা লোবো তার প্রথম কাব্যগ্রন্থ ভার্সেস ফ্রম অ্যা ফ্লাওয়ার চাইল্ড” প্রকাশ করেন, যেখানে আত্ম-অনুসন্ধান, ভালোবাসা, শিল্প ও আশা বিষয়গুলি অন্বেষণ করা হয়েছে।   ভার্সেস ফ্রম অ্যা ফ্লাওয়ার চাইল্ড. বুকলিফ প্রকাশনী, ২০২৫.    পুরস্কার ও মনোনয়ন   হেভ ইউ এভার ওয়ান্ডার্ড গান – অস্কারের সংক্ষিপ্ত তালিকায় নির্বাচিত  বেনাড্রিল বিগ গোল্ডেন ভয়েস অব ম্যাঙ্গালোর – বিজয়ী (২০১৪)  '"রাণী কোগুল (রাণী কোকিল) – সোয়াদ ২ কঙ্কণি রিয়্যালিটি শোয়ের শিরোপা বিজয়ী  শ্রেষ্ঠ কোঙ্কণী কণ্ঠশিল্পী পুরস্কার – ২০১১  শ্রেষ্ঠ পাশ্চাত্য ধ্রুপদী কণ্ঠশিল্পী – কেএম সংগীতালয়  হল অব ফেম – সেন্ট অ্যালয়সিয়াস কলেজ ম্যাঙ্গালোর  ২৫টির বেশি স্কেটিং পদক'' – রাজ্য ও জাতীয় পর্যায়ের প্রতিযোগিতায়   আরও দেখুন   ভারতীয় নেপথ্য সঙ্গীতশিল্পীদের তালিকা   পাদটীকা    তথ্যসূত্র    বহিঃসংযোগ   আইএমডিবিতে লাভিতা লোবো  ফেসবুকে লাভিতা লোবো  ইনস্টাগ্রামে লাভিতা লোবো  এক্সে লাভিতা লোবো  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় গায়িকা